 பொழிப்புரை அகர ஆகார ஈற்றின்முன் ஏகார ஐகாரங்கள் வந்தால் ஈறும் முதலுமாகிய இரண்டும் கெட ஐகாரம் வரும். உதாரணம்: பரம ஏகாந்தி - பரமைகாந்தி, சிவ ஐக்யம் - சிவைக்யம், தரா ஏகவிரன் - தரைகவீரன், தேவதா ஐக்யம் - தேவதைக்யம். 156. அ ஆமுன் ஓ ஔவரி லிரண்டுங்கெட் டௌவாம். (16) () அ ஆ முன் ஓ ஔ வரில் இரண்டும் கெட்டு ஔ ஆம்.  பவாநந்தர் உரைஇஃது அ ஆ முன் ஓ ஔ வருமாறு உணர்த்துகின்றது.  பதவுரை அ ஆ முன் = அகர ஆகார ஈற்றின் முன்,  ஓ ஔ வரில் = ஓகார ஔகாரங்கள் வந்தால்,  இரண்டும் கெட்டு = ஈறும் முதலும் ஆகிய இரண்டும் கெட,  ஔ ஆம் = ஔகாரம் வரும்.